

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

Klasa: 302-01/13-01/07

Urbroj: 2186/012-04/16-13-1

Ivanec, 23. rujna 2013.

Na temelju članka 35. Statuta Grada Ivanca (“Službeni vjesnik Varaždinske županije” br. 21/09, 12/03, 23/13- pročišćeni tekst), Gradsko vijeće Ivanec na 3. sjednici održanoj 23. rujna 2013. godine, donosi

Izmjene i dopune

Programa razvoja Zone malog poduzetništva

**Grada Ivanca**

I.

U Programu razvoja Zone malog poduzetništva Grada Ivanca, KLASA: 311-01/02-01/5, URBROJ: 2186/012-02-2 od 9.5.2002. godine, Izmjene i dopune Programa razvoja zone malog poduzetništva, KLASA:311-01/02-01/5, URBROJ: 2186/012-04-2 od 2.9.2004., KLASA: 311-01/02-01/5, URBROJ: 2186/012-04-3 od 2.12.2004. godine, KLASA: 311-01/11-01/03, URBROJ: 2186/012-02/02-11-1 od 22.12.2011. godine u podnaslovu “Pogodnosti” , u točka 6. stavak 2. alineji 3, riječi : „naknade za priključenje na komunalnu infrastrukturu za opskrbu pitkom vodom i odvodnju otpadnih i oborinskih voda“ brišu se.

II.

Točka VI. stavak 4. i 5. mijenjaju se i glase:

„-Obveze iz zaključenih ugovora o reguliranju međusobnih odnosa glede financiranja komunalne infrastrukture kojima je ugovorena obveza da kupac na kupljenoj nekrenini izgradi građevinu, odnosno parcelu u pretežitom dijelu privede namjeni u roku od 2. godine od zaključenja ugovora, reguliraju se za poduzetnike koji nisu u ugovorenim rokovima građevinu izgradili odnosno parcelu u pretežitom dijelu priveli namjeni, na način:

* preuzete obveze po ugovorima o reguliranju međusobnih prava i obveza poduzetnici su obvezni platiti najkasnije do 30.studenog 2013. godine, a nakon proteka navedenog roka Grad Ivanec će vršiti naplatu sukladno odredbama zaključenog ugovora,
* poduzetnici koji su ugovore o reguliranju međusobnih prava i obveza zaključili s Gradom Ivancem 2012. i kasnije, imaju pravo podmirivati svoje obveze, kao i koristiti pogodnosti iz Programa sukladno zaključenim ugovorima,
* sa danom 1.siječnja 2015. godine za sve poduzetnike u Poslovnoj zoni Ivanec istok, osim poduzetnika iz prethodnog stavka, prestaju se primjenjivati sve pogodnosti iz Programa razvoja zone malog poduzetništva osim pogodnosti oslobođenja od plaćanja komunalnog doprinosa koja je trajna pogodnost za sve parcele za koje je sklopljen ugovor o reguliranju međusobnih prava i obveza sa Gradom Ivancem
* vlasnici parcela obuhvaćenih prostornim obuhvatom Poslovne zone Ivanec- istok, imaju mogućnost uključivanja u Program razvoja zaključno sa 31.12.2013. godine, a nakon navedenog roka, obveze prema gradu odnosno trgovačkim društvima koja gospodare komunalnom infrastrukturom podmiruju po redovnim cijenama,
* nakon proteka rokova iz ovih Izmjena i dopuna programa, obračun i naplata svih troškova komunalnog opremanja zemljišta vršiti će se po redovitim cijenama iz važećih odluka nadležnih tijela grada, odnosno trgovačkih društava koja gospodare komunalnom infrastrukturom.“

II.

Ove izmjene i dopune unijeti će se u izvornike Programa iz točke I. ovih izmjena i dopuna Programa.

PREDSJEDNIK GRADSKOG

VIJEĆA IVANEC:

Edo Rajh, dipl.oec.

**O b r a z l o ž e nj e**

**uz Izmjene i dopune Programa razvoja Zone malog poduzetništva Grada Ivanca**

Dosadašnjim Programom razvoja Zone malog poduzetništva Grada Ivanca između ostalog se reguliraju obveze poduzetnika u Zoni, koji su s Gradom zaključivali Ugovor o komunalnom opremanju, te obveze iz istih ugovora ili nisu podmirili u novčanom smislu ili nisu započeli sa izgradnjom građevina u ugovorenim rokovima, pa shodno tome nisu iskoristili pogodnosti iz Programa. Kako je Grad Ivanec imao razumijevanja prema nastaloj situaciji u poduzetništvu i gospodarstvu općenito, nije se prilazilo mjerama naplate, raskidima ugovora i slično, a ovim predloženim izmjenama, poduzetnicima su definirani novi rokovi za plaćanje, a isto tako i krajnji rokovi za korištenje pogodnosti iz Programa.

Promjene obuhvaćene ovim predloženim izmjenama i dopunama Programa razvoja Zone malog poduzetništva Grada Ivanca su slijedeće:

-preuzete obveze po sklopljenim ugovorima za komunalno opremanje zemljišta poduzetnici su dužni platiti do 30. studenog 2013. godine, što je određeno kao krajnji rok za podmirivanje obveza, nakon čega se kreće sa prisilnom naplatom po dostavljenim jamstvima od strane poduzetnika,

-sa danom 1. siječnja 2015. godine za sve poduzetnike, osim onih koji su sklopili ugovore o reguliranju međusobnih prava i obveza 2012. godine i kasnije, prestaju se primjenjivati sve pogodnosti iz Programa, osim pogodnosti oslobođenja od plaćanja komunalnog doprinosa, koja je trajna pogodnost za sve parcele za koje je sklopljen ugovor o reguliranju međusobnih prava i obveza,

-vlasnicima parcela obuhvaćenih prostornim obuhvatom Poslovne zone Ivanec- istok dana je još jednom mogućnost uključivanja u predmetni Program do 31. prosinca 2013. godine, čime bi i oni stekli pogodnosti iz Programa, a tu se prvenstveno smatra trajno oslobođenje od plaćanja komunalnog doprinosa za parcelu,

-nakon proteka rokova određenih ovim Izmjenama i dopunama Programa, obračun i naplata svih troškova komunalnog opremanja vršiti će se po redovnim cijenama iz važećih gradskih odluka i odluka, odnosno cjenika trgovačkih društava koja gospodare komunalnom infrastrukturom.

Upravni odjel za proračun,

financije i gospodarstvo